Op bl. 161 van die agenda van die 70ste AKV, beskrywingspunt 23, gaan dr DJC van Wyk (jr) vir die Kerk vra om die Kommissie se optrede in die hantering van konflik en litigasie die afgelope 3 jaar goed te keur. Die aanspraak word gemaak dat die Kommissie altyd op Bybelse, Christelike en morele hoëgrond beweeg het.
Ons neem vrymoedigheid om die verweerskrif van ds. Gawie Wolmarans op 'n klag wat die Kommissie teen hom ingedien het, met sy toestemming aan u beskikbaar te stel. Nadat u dit deurgelees het, kan u, u eie gevolgtrekkings maak.
Dit is nie altyd nodig of gewens om te reageer op elke skrywe wat die KommAKV die lig laat sien nie. So byvoorbeeld sou daar uitgebreide reaksie kon wees op verskeie artikels in die kerklike publikasies en skrywes van die Moderamen en die Kommissie self. Die nuutste haatspraak van die KommAKV roep eintlik om reaksie. Kom ons, anders as die KommAKV, temper egter ons reaksie en onthou dat ons binne die kerk besig is.